Í dag tóku fulltrúar Slysavarnaskóla sjómanna á móti tíu nýjum flotgöllum frá VÍS og er þetta jafnframt í tíunda sinn sem tryggingafélagið gefur skólanum slíka galla . Allir flotgallar sem nemendur og kennarar skólans nota til að æfa björgun og meðferð björgunarbúnaðar eru frá VÍS . Helgi Bjarnason , forstjóri VÍS , fagnaði áfanganum í dag og lagði áherslu á þátt Slysavarnaskóla sjómanna í að stórfækka slysum á sjómönnum . „ Hér er unnið frábært starf og það er okkur sérstök ánægja að halda upp á 10 ára farsælt samstarf sem hefur aukið öryggi sjómanna og fækkað slysum um borð hjá viðskiptavinum okkar í sjávarútvegi . Við hlökkum til að vinna með skólanum áfram og halda nemendum og kennurum á floti í nýjum og góðum göllum ! “ Samstarfið við Slysavarnaskólann er liður í stóraukinni áherslu VÍS á öryggi sjómanna og forvarnir í sjávarútvegi . Flestir nemendur Slysavarnaskóla sjómanna eru starfandi á fiskiskipum en samkvæmt lögum þurfa sjómenn bæði grunnmenntun og reglulega endurmenntun í öryggismálum og fer bókleg og verkleg kennsla , til dæmis í meðferð björgunarbúnaðar , fram um borð í skólaskipinu Sæbjörgu . Viltu lesa aðrar fréttir frá VÍS ? Skoðaðu fjölmiðlatorgið .